cyanic-selkie/wikianc huggingface dataset:
Ποδόσφαιρο για τη Φιλία
Ποδόσφαιρο για τη Φιλία 2020
Κατά την όγδοη σεζόν του προγράμματος,  σε συνδυασμό με ποδοσφαιρικούς freestylers από όλο τον κόσμο, έγινε έναρξη της εβδομαδιαίας εκπομπής "Το γήπεδο είναι εκεί όπου είμαι εγώ". Σε κάθε επεισόδιο, οι freestylers έδειξαν στους νεαρούς πρεσβευτές πως να κάνουν τρικ, και στο τέλος κάθε επεισοδίου ανακοινωνόταν διαγωνισμός για το καλύτερο τρικ. Η εκπομπή ολοκληρώθηκε με global online master-class, με το οποίο το πρόγραμμα «Football for Friendship» έσπασε το παγκόσμιο ρεκόρ Guinness για δεύτερη φορά αναφορικά με τον αριθμό παικτών που συμμετείχαν (6 Δεκεμβρίου 2020).
Οι συντάκτες των καλών ειδήσεων - είναι η εβδομαδιαία εκπομπή, που κυκλοφόρησε από νέους δημοσιογράφους του «Football for Friendship», και που τα παιδιά μοιραζόντουσαν με τους θεατές τα θετικά νέα από όλο τον κόσμο.
Ποδόσφαιρο για τη Φιλία 2021
Το 2021, οι τελικές εκδηλώσεις της ένατης σεζόν του «Ποδοσφαίρου για τη Φιλία» πραγματοποιήθηκαν διαδικτυακά στην ψηφιακή πλατφόρμα «Ποδόσφαιρο για τη Φιλία» από τις 14 έως τις 29 Μαΐου 2021, με τη συμμετοχή περισσότερων από 200 χωρών.
Στις 25 Απριλίου, στην Παγκόσμια Ημέρα Ποδοσφαίρου και Φιλίας, πραγματοποιήθηκε ανοικτή κλήρωση για το παγκόσμιο διαδικτυακό πρωτάθλημα «Ποδόσφαιρο για τη Φιλία 2021».
Στα πλαίσια της σεζόν, έλαβε χώρα η Διεθνής Διαδικτυακή Κατασκήνωση Φιλίας με ανθρωπιστικό και αθλητικό εκπαιδευτικά προγράμματα για παιδιά.
Πραγματοποιήθηκε το Διεθνές Διαδικτυακό Φόρουμ «Ποδόσφαιρο για τη Φιλία», όπου οι ακαδημίες ποδοσφαίρου από όλο τον κόσμο παρουσίασαν προγράμματα στον τομέα της ανάπτυξης του παιδικού αθλητισμού. Με βάση τα αποτελέσματα των παρουσιάσεων, η κριτική επιτροπή επέλεξε τους νικητές του Διεθνούς Βραβείου «Ποδοσφαίρου για τη Φιλία», οι οποίοι ήταν οι ακαδημίες από το Αφγανιστάν, την Ινδία, τη Σρι Λάνκα και το Τόγκο.
Το Παγκόσμιο Διαδικτυακό Πρωτάθλημα «Ποδοσφαίρου για τη Φιλία» πραγματοποιήθηκε στην πλατφόρμα του ειδικά σχεδιασμένου προσομοιωτή ποδοσφαίρου για πολλούς παίκτες Football for Friendship World. Τον τελικό του πρωταθλήματος κέρδισε η ομάδα «Argali», η οποία περιλάμβανε παιδιά από την Αρούμπα, το Μπελίζ, τη Γουατεμάλα, την Κόστα Ρίκα και το Μεξικό.
Οι συμμετέχοντες της ένατης σεζόν έθεσαν το τρίτο καθ' όλη τη διάρκεια του προγράμματος Παγκόσμιο Ρεκόρ Γκίνες™ για τον μεγαλύτερο στον κόσμο αριθμό επισκεπτών σε ένα εικονικό στάδιο.
Στις 29 Μαΐου πραγματοποιήθηκε ο Μεγάλος Τελικός του «Ποδοσφαίρου για τη Φιλία».
«Ποδόσφαιρο για τη Φιλία»: Διεθνές Παιδικό Γραφείο Ειδήσεων EURO 2020
Στα πλαίσια του Πρωταθλήματος UEFA EURO 2020, το πρόγραμμα «Ποδόσφαιρο για τη Φιλία» ξεκίνησε μια πρωτοβουλία για το Διεθνές Παιδικό Γραφείο Ειδήσεων με τη συμμετοχή νέων δημοσιογράφων του «Ποδοσφαίρου για τη Φιλία» από 11 χώρες του Πρωταθλήματος.
Οι νέοι δημοσιογράφοι παρακολούθησαν όλους τους αγώνες του πρωταθλήματος στις χώρες τους και τους ανέδειξαν για εκατομμύρια συνομηλίκους τους στον κόσμο μέσα από το πρίσμα των Εννέα Αξιών, τις οποίες μοιράζονται εκατομμύρια συμμετέχοντες στο πρόγραμμα.
Οι νέοι δημοσιογράφοι εκπαιδεύτηκαν στη Σχολή «Εννέα Αξιών» του προγράμματος του «Ποδοσφαίρου για τη Φιλία». Εκτός από τις αξίες, τα μαθήματα ήταν αφιερωμένα στις σύγχρονες τάσεις της αθλητικής δημοσιογραφίας και στις δεξιότητες κινητής δημοσιογραφίας.
Παγκόσμιο πρωτάθλημα στο πλαίσιο του προγράμματος "Ποδόσφαιρο για τη Φιλία"
Το διεθνές παιδικού τουρνουά ποδοσφαίρου πραγματοποιείται στο πλαίσιο του προγράμματος "Ποδόσφαιρο για τη Φιλία". Οι ομάδες που συμμετέχουν στο πρωτάθλημα – Ομάδες Φιλίας– διαμορφώνονται κατά τη διάρκεια ανοικτής κλήρωσης. Οι ομάδες οργανώνονται βάσει της αρχή του προγράμματος "Ποδόσφαιρο για τη Φιλία": αθλητές διαφόρων εθνικοτήτων, διαφορετικού φύλου και σωματικών ικανοτήτων παίζουν στην ίδια ομάδα.
Διεθνές παιδικό φόρουμ "Ποδόσφαιρο για τη Φιλία"
Στο ετήσιο διεθνές παιδικό φόρουμ "Ποδόσφαιρο για τη Φιλία", οι νέοι συμμετέχοντες του πρότζεκτ μαζί με ενήλικες συζητούν την προώθηση και ανάπτυξη των αξιών του προγράμματος σε όλο τον κόσμο. Κατά τη διάρκεια του Φόρουμ, τα παιδιά συναντούν και συνομιλούν με τους συναδέλφους τους από άλλες χώρες, με διάσημους ποδοσφαιριστές, δημοσιογράφους και δημόσια πρόσωπα και επίσης γίνονται νεαροί πρέσβεις που στο μέλλον θα συνεχίσουν να προωθούν ανεξάρτητα παγκόσμιες αξίες μεταξύ των συναδέλφων τους.
Το 2019, το Φόρουμ μετατράπηκε σε πλατφόρμα ανταλλαγής εμπειριών μεταξύ ειδικών στον τομέα του αθλητισμού και της εκπαίδευσης.
Το 2020, στα πλαίσια του Φόρουμ, ξεκίνησε η απονομή του Διεθνούς Βραβείου «Ποδοσφαίρου για τη Φιλία».
Διεθνές Παιδικό Κέντρο Τύπου
Ένα ιδιαίτερο χαρακτηριστικό του προγράμματος "Ποδόσφαιρο για τη Φιλία" είναι το Διεθνές Παιδικό Κέντρο Τύπου. Αρχικά διοργανώθηκε στο πλαίσιο του προγράμματος "Ποδόσφαιρο για τη Φιλία" το 2014. Οι νεαροί δημοσιογράφοι στο κέντρο τύπου καλύπτουν τις εκδηλώσεις του προγράμματος στις χώρες τους : προετοιμάζουν ειδήσεις για εθνικά και διεθνή αθλητικά μέσα, συμμετέχουν στη δημιουργία υλικού για το κανάλι Football for Friendship TV, την παιδική εφημερίδα Football for Friendship και τον επίσημο ραδιοσταθμό του προγράμματος. Το Διεθνές Παιδικό Κέντρο Τύπου ενώνει τους νικητές των εθνικών διαγωνισμών για τον Καλύτερο Νέο Δημοσιογράφο, νεαρούς blogger, φωτογράφους και συγγραφείς. Οι νεαροί δημοσιογράφοι από το κέντρο τύπου παρουσιάζουν την άποψή τους μέσα από το πρόγραμμα, υλοποιώντας τη μορφή "παιδιά για παιδιά".
Παγκόσμια Ημέρα Ποδοσφαίρου και Φιλίας
Στο πλαίσιο του προγράμματος "Ποδόσφαιρο για τη Φιλία", η Παγκόσμια Ημέρα Ποδοσφαίρου και Φιλίας γιορτάζεται στις 25 Απριλίου. Αυτή η αργία γιορτάστηκε για πρώτη φορά το 2014 σε 16 χώρες. Τη συγκεκριμένη ημέρα, πραγματοποιήθηκαν φιλικοί αγώνες, αυθόρμητες συγκεντρώσεις, ραδιοφωνικοί μαραθώνιοι, σεμινάρια, τηλεοπτικές εκπομπές, ανοιχτές προπονήσεις κ.λπ. Πάνω από 50.000 άτομα πήραν μέρος στη γιορτή.
Το 2015, η Παγκόσμια Ημέρα Ποδοσφαίρου και Φιλίας γιορτάστηκε σε 24 χώρες. Κατά τη διάρκεια του φεστιβάλ, υπήρξαν φιλικοί ποδοσφαιρικοί αγώνες και άλλες εκδηλώσεις. Στη Γερμανία, οι ποδοσφαιριστές της Σάλκε 04 πραγματοποίησαν μια ανοιχτή προπόνηση, η ομάδα της Σερβίας πραγματοποίησε μια τηλεοπτική εκπομπή, η ομάδα της Ουκρανίας διοργάνωσε έναν αγώνα μεταξύ της ομάδας παίδων του ποδοσφαιρικού συλλόγου Βολίν και των παιδιών που έχουν γραφτεί στο κέντρο της πόλης Λουτσκ των κοινωνικών υπηρεσιών για οικογένειες, παιδιά και νέους.
Στη Ρωσία, η Παγκόσμια Ημέρα Ποδοσφαίρου και Φιλίας γιορτάστηκε στις 25 Απριλίου σε 11 πόλεις. Φιλικοί ποδοσφαιρικοί αγώνες πραγματοποιήθηκαν στο Βλαδιβοστόκ, το Νοβοσιμπίρσκ, την Αικατερίνμπουργκ, το Κρασνογιάρσκ, το Μπαρνάουλ, την Αγ. Πετρούπολη και το Σαράνσκ, για να δοθεί έμφαση στις βασικές αξίες του προγράμματος. Στο Κρασνογιάρσκ, το Σότσι και το Ροστόβ-ον-Ντον, πραγματοποιήθηκε μια Σκυταλοδρομία Φιλίας με τη συμμετοχή λαμπαδηδρόμων από την Ολυμπιακή Λαμπαδηδρομία του 2014. Στη Μόσχα, με τη στήριξη της Αθλητικής Ομοσπονδίας Τυφλών, διοργανώθηκε ένα Τουρνουά Ίσων Ευκαιριών. Στις 5 Μαΐου, η Παγκόσμια Ημέρα Ποδοσφαίρου και Φιλίας γιορτάστηκε στο Νίζνι Νόβγκοροντ και το Καζάν.
Το 2016, η Παγκόσμια Ημέρα Ποδοσφαίρου και Φιλίας γιορτάστηκε σε 32 χώρες. Στη Ρωσία, γιορτάστηκε σε εννέα πόλεις: Μόσχα, Αγ. Πετρούπολη, Νοβοσιμπίρσκ, Μπαρνάουλ, Μπιρομπιτζάν, Ιρκούτσκ, Κρασνοντάρ, Νίζνι Νόβγκοροντ και Ροστόβ ον Ντον. Η Νίζνι Νόβγκοροντ φιλοξένησε έναν φιλικό αγώνα για νέους ποδοσφαιριστές από τον ποδοσφαιρικό σύλλογο Βόλγα και ενήλικες παίκτες από τον σύλλογο οι οποίοι πραγματοποίησαν προθέρμανση και προπόνηση για τα παιδιά. Σε έναν φιλικό αγώνα στο Νοβοσιμπίρσκ, παιδιά με αναπηρίες συμμετείχαν στην ομάδα της περιοχής του Νοβοσιμπίρσκ, Γιερμάκ Σιμπίρ.
Το 2017, η Παγκόσμια Ημέρα Ποδοσφαίρου και Φιλίας γιορτάστηκε σε 64 χώρες. Διάσημοι ποδοσφαιριστές, μεταξύ αυτών ο Σέρβος αμυντικός Μπρανισλάβ Ιβάνοβιτς και ο Ολλανδός επιθετικός Ντιρκ Κάιτ πήραν μέρος σε εκδηλώσεις σε όλο τον κόσμο. Στην Ελλάδα, στην εκδήλωση συμμετείχε ο Θοδωρής Ζαγοράκης, ο οποίος συμμετείχε στη νίκη της εθνικής ομάδας της Ελλάδας στο Ευρωπαϊκό Πρωτάθλημα του 2004. Στη Ρωσία, ο ΠΣ Ζενίτ διοργάνωσε μια ειδική προπόνηση για τον Ζαχάρ Μπαντιούκ (Zakhar Badyuk), τον νεαρό Πρέσβη του προγράμματος "Ποδόσφαιρο για τη Φιλία" το 2017. Στην προπόνηση, ο τερματοφύλακας της Ζενίτ, Γιούρι Λοντίγκιν, έδωσε υψηλή βαθμολογία στις ικανότητες του Ζαχάρ και μοιράστηκε τα μυστικά του τέρματος μαζί του.
Εννέααξίες του «Ποδοσφαίρου για τη Φιλία»
Κατά τη διάρκεια του πρώτου Διεθνούς Φόρουμ για παιδιά, που διεξήχθη στις 25 Μαΐου 2013, οι Νεαροί πρέσβεις από τη Μεγάλη Βρετανία, τη Γερμανία, τη Σλοβενία, την Ουγγαρία, τη Σερβία, τη Βουλγαρία, την Ελλάδα και τη Ρωσία είχαν διαμορφώσει τις πρώτες οκτώ αξίες του προγράμματος - φιλία, ισότητα, δικαιοσύνη, ειρήνη, αφοσίωση, νίκη και παραδόσεις και τις παρουσίασαν στην Ανοιχτή επιστολή. Η επιστολή εστάλη στους επικεφαλής των διεθνών αθλητικών οργανώσεων: της Διεθνούς Ποδοσφαιρικής Ομοσπονδίας (FIFA), της Ένωσης Ευρωπαϊκών Ποδοσφαιρικών Ομοσπονδιών (UEFA) και της Διεθνούς Ολυμπιακής Επιτροπής. Τον Σεπτέμβριο του 2013 ο Τζόζεφ Μπλάτερ (JosephBlatter) κατά τη διάρκεια συνάντησης με τον Βλαντιμίρ Πούτιν και τον Βιτάλι Μούτκο επιβεβαίωσε την παραλαβή της επιστολής και δήλωσε ότι είναι έτοιμος να υποστηρίξει το «Ποδόσφαιρο για τη Φιλία».
Το 2015 στο πρόγραμμα «Ποδόσφαιρο για τη Φιλία» προσχώρησαν οι συμμετέχοντες από την Κίνα, την Ιαπωνία και το Καζακστάν που πρότειναν να προσθέσουν την ένατη αξία - τιμή.
Το Κύπελλο των Εννέα Αξιών
Το Κύπελλο των Εννέα Αξιών είναι ένα βραβείο του Διεθνούς Παιδικού Κοινωνικού Προγράμματος "Ποδόσφαιρο για τη Φιλία". Κάθε χρόνο, το Κύπελλο απονέμεται για μεγαλύτερη δέσμευση στις αξίες του πρότζεκτ: φιλία, ισότητα, δικαιοσύνη, υγεία, ειρήνη, αφοσίωση, νίκη, παραδόσεις και τιμή. Φίλαθλοι από όλο τον κόσμο συμμετέχουν στην επιλογή του νικητή, αλλά η τελική απόφαση λαμβάνεται με ψηφοφορία από τους συμμετέχοντες του πρότζεκτ "Ποδόσφαιρο για τη Φιλία". Ποδοσφαιρικοί σύλλογοι που κατέχουν το Κύπελλο των Εννέα Αξιών: «Μπαρτσελόνα» (Ισπανία, 2015, 2020, 2021), «Μπάγερν Μονάχου» (Γερμανία, 2016), «Αλ Ουάχντα» (Συρία, 2016), «Ρεάλ Μαδρίτης» (Ισπανία, 2017), Εθνική Ομάδα Ποδοσφαίρου Βραζιλίας (Βραζιλία, 2018), «Λίβερπουλ» (Αγγλία, 2019).
Βραχιόλι της φιλίας
Όλες οι δραστηριότητες του προγράμματος "Ποδόσφαιρο για τη Φιλία" ξεκινούν με την ανταλλαγή των Βραχιολιών της Φιλίας, ένα σύμβολο ισότητας και υγιούς τρόπους ζωής. Το βραχιόλι αποτελείται από δύο νήματα μπλε και πράσινο χρώματος και μπορεί να φορεθεί από οποιονδήποτε μοιράζεται τις αξίες του προγράμματος.
Σύμφωνα με τον Φραντς Μπεκενμπάουερ
"Το σύμβολο του κινήματος είναι ένα δίχρωμο βραχιόλι, το οποίο είναι εξίσου απλό και κατανοητό με τις εγγενείς αξίες του προγράμματος "Ποδόσφαιρο για τη Φιλία".
Οι νεαροί συμμετέχοντες στο πρόγραμμα έδεσαν τα βραχιόλια της φιλίας στον καρπό διάσημων αθλητών και δημόσιων προσώπων, συμπεριλαμβανομένων των εξής: Ντικ Άντβοκαατ (Dick Advocaat), Ανάτολι Τιμόστσουκ (Anatoly Timoshchuk) και Λουίς Νέτο (Luis Neto), Φραντς Μπεκενμπάουερ (Franz Beckenbauer), Λουίς Φερναντές (Luis Fernandev), Ντιντιέ Ντρογκμπά (Didier Drogba), Μαξ Μέγιερ (Max Meyer), Φάτμα Σαμούρα (Fatma Samura), Λεόν Γκορέτσκα (Leon Gorecka), Ντομένικο Κρισίτο (Domenico Criscito), Μικέλ Σαλγκάντο (Michel Salgado), Αλεξάντερ Κερτζχάκοφ (Alexander Kerzhakov), Πύρρος Δήμας, Μιοντράγκ Μποζόβιτσ (Miodrag Bozovic), Αντελίνα Σοτνίκοβα (Adelina Sotnikova), Γιούρι Κάμενετς (Yuri Kamenets).
Το πρώτο τρόπαιο NFT στον κόσμο για το καλύτερο γκολ του Πρωταθλήματος UEFA EURO 2020
Τον Μάιο του 2021, η UEFA ανακοίνωσε τη χορηγία της PJSC Gazprom στα πλαίσια του EURO 2020 και του EURO 2024. Οι όροι συνεργασίας περιλαμβάνουν την απονομή του βραβείου για τον δημιουργό του καλύτερου γκολ του UEFA EURO 2020, και το βραβείο αυτό για πρώτη φορά φτιάχτηκε με τη μορφή του τροπαίου NFT.
Το φυσικό πρωτότυπο του βραβείου δημιουργήθηκε από τον Ρώσο καλλιτέχνη Pokras Lampas στο περίπτερο της PJSC Gazprom στη ζώνη οπαδών της Αγίας Πετρούπολης στην πλατεία Κονιούσενναγια ως μια καλλιτεχνική εγκατάσταση από 432 μπάλες ποδοσφαίρου με καλλιγραφική διακόσμηση.
Το ψηφιακό τρόπαιο κωδικοποιεί τα ονόματα του Πρωταθλήματος UEFA EURO 2020, Gazprom, του διεθνούς παιδικού κοινωνικού προγράμματος «Ποδόσφαιρο για τη Φιλία» και των Εννέα Αξιών που προωθεί: φιλία, ισότητα, δικαιοσύνη, υγεία, ειρήνη, αφοσίωση, νίκη, παραδόσεις και τιμή.
Στις 27 Ιουνίου, η καλλιτεχνική εγκατάσταση έπαψε να υπάρχει ως φυσικό αντικείμενο και μετατράπηκε στη μορφή NFT. Όλες οι μπάλες ποδοσφαίρου διανεμήθηκαν στις 11 πόλεις υποδοχής του Ευρωπαϊκού Πρωταθλήματος Ποδοσφαίρου 2020.
Στις 15 Οκτωβρίου, κατά τη διάρκεια της τελετής απονομής, το ψηφιακό τρόπαιο απονεμήθηκε στον Πάτρικ Σικ, τον ποδοσφαιριστή που σημείωσε το καλύτερο γκολ του Πρωταθλήματος UEFA EURO 2020, και το ολόγραμμα του βραβείου μεταφέρθηκε στην έκθεση της έδρας της UEFA (Ελβετία, Νιόν) και στην έδρα της PJSC GAZPROM (Ρωσία, Αγία Πετρούπολη).
Διεθνές Βραβείο «Ποδοσφαίρου για τη Φιλία»
Το Διεθνές Βραβείο «Ποδοσφαίρου για τη Φιλία» έχει ως στόχο να εντοπίζει όλες τις πιθανές ιδέες για αθλητική προπόνηση, εκπαίδευση νεαρών ποδοσφαιριστών, συνεργασία στον τομέα του παιδικού ποδοσφαίρου και προώθηση αυτών των ιδεών σε όλο τον κόσμο. Ο σκοπός του Βραβείου είναι να επιστήσει την προσοχή στα ζητήματα ανάπτυξης του παιδικού ποδοσφαίρου στα πλαίσια της παγκόσμιας ψηφιοποίησης και να δημιουργήσει μια κοινότητα ομοϊδεαμένων ανθρώπων, οι οποίοι αναπτύσσουν αυτές τις κατευθύνσεις.
Διεθνής Ακαδημία «Ποδοσφαίρου για τη Φιλία» για προπονητές
Η Διεθνής Ακαδημία «Ποδοσφαίρου για τη Φιλία» είναι μια δωρεάν διαδικτυακή εκπαιδευτική πλατφόρμα διαθέσιμη σε διάφορες γλώσσες, η οποία περιλαμβάνει ένα σύνολο πρακτικών μαθημάτων που αποσκοπούν στη βελτίωση των δεξιοτήτων των προπονητών των ομάδων νέων και τμημάτων ποδοσφαίρου, καθώς και των εκπαιδευτικών φυσικής αγωγής. Το πρόγραμμα της Ακαδημίας βασίζεται σε γνώσεις, πρακτικές συμβουλές και συστάσεις για την οργάνωση των προπονήσεων, προώθηση των αξιών ενός υγιεινού και ενεργού τρόπου ζωής, καθώς και του σεβασμού ως προς τους διαφορετικούς πολιτισμούς και εθνικότητες μεταξύ των νέων παικτών. Το εκπαιδευτικό πρόγραμμα αναπτύχθηκε από τους συντάκτες των αθλητικών και ανθρωπιστικών εκπαιδευτικών προγραμμάτων του «Ποδοσφαίρου για τη Φιλία» – επικεφαλής της εκπαιδευτικής διαδικασίας και προπονητές της Ακαδημίας του ΦΚ «Μπαρτσελόνα», ειδικούς των ανθρωπιστικών προγραμμάτων της FIFA.
Διεθνές Κατασκήνωση Φιλίας
Ένα εκπαιδευτικό πρόγραμμα, στο οποίο οι συμμετέχοντες στο «Ποδόσφαιρο για τη Φιλία» εκπαιδεύονται και χτίζουν ομάδες υπό την καθοδήγηση επαγγελματιών συμβούλων της κατασκήνωσης. Η πρωτοβουλία αυτή βοηθά τα παιδιά να τα πηγαίνουν καλά μεταξύ τους όχι μόνο στο γήπεδο ποδοσφαίρου, αλλά και στην πραγματική ζωή, να αναπτύσσουν τακτικές και να νιώσουν τον ώμο του συμπαίκτη στην ομάδα τους. Ένα μέρος της Κατασκήνωσης είναι η Σχολή των «Εννέα Αξίων», όπου οι Νεαροί Συμμετέχοντες μαθαίνουν για τις αξίες του προγράμματος και πώς να τις εφαρμόσουν στο γήπεδο και στην καθημερινή ζωή.
Περιβαλλοντική Πρωτοβουλία
Από το 2016, το πρόγραμμα «Ποδόσφαιρο για τη Φιλία» διοργανώνει ετησίως την Περιβαλλοντική Πρωτοβουλία. Οι Νεαροί Συμμετέχοντες στο πρόγραμμα εγκαινίασαν τον «Κήπο της Φιλίας» στο Parco di Trenno στο Μιλάνο, όπου κάθε μία από τις 32 διεθνείς ομάδες φύτεψε το δικό της δέντρο. Το 33ο δέντρο φυτεύτηκε από παιδιά με ειδικές ανάγκες από το Ίδρυμα Don Carlo Gnocchi.
Το 2018, οι Νεαροί Πρεσβευτές του προγράμματος επέστησαν την προσοχή του κοινού στα ζώα απειλούμενα με εξαφάνιση. Κάθε χρόνο, οι Διεθνείς Ομάδες Φιλίας παίρνουν ονόματά τους από απειλούμενα και σπάνια είδη ζώων. Επίσης το 2018, κατά τη διάρκεια των τελικών εκδηλώσεων στη Μόσχα, για του Νεαρούς Συμμετέχοντες διοργανώθηκαν φιλικές προς το περιβάλλον διαδρομές που χρησιμοποιούσαν λεωφορεία με καύσιμο το φυσικό αέριο.
Το 2021, οι Νεαροί Συμμετέχοντες μοιράστηκαν με τον κόσμο τους τρόπους με τους οποίους ο καθένας μας μπορεί να βοηθήσει τον πλανήτη κάθε μέρα και ξεκίνησαν την πρόκληση «Μικρά βήματα για να σώσουμε τον πλανήτη» (Small Steps to Save the Planet).
Προσομοιωτής ποδοσφαίρου για πολλούς παίκτες F4F World
Μια ειδική ψηφιακή πλατφόρμα που δημιουργήθηκε για το πρόγραμμα «Ποδόσφαιρο για τη Φιλία» συγκέντρωσε παίκτες όλων των ηλικιών από 211 χώρες και περιοχές και έχει γίνει βάση για διεθνείς διοργανώσεις, καθώς και ένα γήπεδο όπου ο καθένας μπορεί να προπονηθεί, να ενωθεί σε μικτές διεθνείς ομάδες και να παίξει το αγαπημένο του παιχνίδι με τη μορφή του «Ποδοσφαίρου για τη Φιλία» χωρίς να φύγει από το σπίτι.
Δραστηριότητα συμμετεχόντων μεταξύ περιόδων
Οι νεαροί ποδοσφαιριστές από το πρόγραμμα "Ποδόσφαιρο για τη Φιλία" συμμετέχουν σε διάφορες εκδηλώσεις εκτός της επίσημης σεζόν. Τον Μάιο 2013, οι παίκτες από την ποδοσφαιρική ομάδα νέων του Μάριμπορ (Σλοβενία) οργάνωσαν έναν φιλικό φιλανθρωπικό αγώνα με παιδιά από την Καμπότζη. Στις 14 Σεπτεμβρίου 2014 στο Σότσι, οι Ρώσοι συμμετέχοντες στο πρόγραμμα συνομίλησαν με τον Βλαντιμίρ Πούτιν κατά τη διάρκεια της σύσκεψης του Προέδρου της Ρωσικής Ομοσπονδίας με τον Σεπ Μπλάτερ, πρόεδρο της FIFA. Τον Ιούνιο 2014, ο Γάλλος Πρόεδρος Φρανσουά Ολάντ προσκάλεσε την ομάδα Ταβερνί, μέλος του προγράμματος "Ποδόσφαιρο για τη Φιλία", στο Προεδρικό Μέγαρο για να παρακολουθήσουν τον αγώνα του Παγκόσμιου Κυπέλλου 2014 FIFA μεταξύ Γαλλίας και Νιγηρίας. Τον Απρίλιο 2016,  ο Γιούρι Βάστσικ (Yuri Vashchuk), ο πρέσβης του προγράμματος "Ποδόσφαιρο για τη Φιλία" το 2015, συναντήθηκε με τον πιο δυνατό άνδρα της Λευκορωσίας, τον Κίριλ Σίμκο (Kirill Shimko), και νεαρούς ποδοσφαιριστές από τον ποδοσφαιρικό σύλλογο BATE FC, για να μοιραστούν τις εμπειρίες τους από τη συμμετοχή στο πρότζεκτ. Ο Γιούρι Βάστσικ έδωσε στον Κίριλ Σίμκο ένα συμβολικό βραχιόλι φιλίας, δίνοντάς του τη σκυτάλη για την προώθηση των ιδανικών του πρότζεκτ: φιλία, δικαιοσύνη, υγιεινός τρόπος ζωής.
Βραβεία και διακρίσεις
Το 2020, η Διεθνής Ακαδημία του «Ποδοσφαίρου για τη Φιλία» για προπονητές έλαβε το βραβείο PRNEWS' Platinum PR Awards (ΗΠΑ), και το 2021, οι σειρές προγραμμάτων στο YouTube «Stadium Is Where I Am» και «Good News», που διοργανώθηκαν από παιδιά στην αρχή της πανδημίας για την υποστήριξη των ανθρώπων σε όλο τον κόσμο, έλαβαν το βραβείο για το Καλύτερο Κανάλι του YouTube.
Παραπομπές
Κατηγορία:Ποδοσφαιρικές διοργανώσεις
Αγρελωπός Χίου
Ο Αγρελωπός είναι οικισμός της Χίου. Υπάγεται στην τοπική κοινότητα Λαγκάδας, της δημοτικής ενότητας (τέως δήμου) Ομηρούπολης, του δήμου Χίου, της περιφερειακής ενότητας (τέως νομού) Χίου, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Χίου, στο γεωγραφικό διαμέρισμα Νήσων Αιγαίου Πελάγους.
Γεωγραφία
Ο Αγρελωπός είναι πεδινός οικισμός της ΒΑ. Χίου. Βρίσκεται πάνω από τον όρμο της Λαγκάδας και κοντά στην επαρχιακή οδό Χίου-Άνω Καρδαμύλων (ΕΟ75), σε μέσο σταθμικό υψόμετρο 21. Απέχει 16 χλμ. περίπου Β. της πόλης της Χίου.
Ονομασία
Ο οικισμός πιθανόν να οφείλει την ονομασία του στις πολλές αγριελιές (αγρέλους) που υπάρχουν στην περιοχή.
Πηγές
Κατηγορία:Χωριά του νομού Χίου Κατηγορία:Δήμος Χίου
Άννα του Αλανσόν
H Άννα, γαλλ. Anne d'Alençon (30 Οκτωβρίου 1492 - 18 Οκτωβρίου 1562) από τον Οίκο των Βαλουά ήταν κόρη του δούκα του Αλανσόν και με τον γάμο της έγινε μαρκησία του Μομφερράτου.
Οικογένεια
Παντρεύτηκε το 1508 τον Γουλιέλμο Θ΄ Παλαιολόγο μαρκήσιο του Μομφερράτου και είχε τέκνα:
Μονή Αγίων Πατέρων Χίου
Η Μονή Αγίων Πατέρων είναι μοναστήρι στη Χίο. Διοικητικά ανήκει στον δήμο Χίου της Περιφερειακής Ενότητας Χίου. Σύμφωνα με την απογραφή του 2011, έχει 4 κατοίκους.
Ιδρύθηκε το 19ο αιώνα από το μοναχό Οσιο Παχώμιο. Βρίσκεται στην περιοχή που ασκήτεψαν το 11ο αιώνα οι ιδρυτές της Νέας Μονής Χίου, Νικήτας, Ιωάννης και Ιωσήφ, στο Προβάτειο όρος σε υψόμετρο 670 μέτρων από την επιφάνεια της θάλασσας. Είναι δυτικά από την πόλη της Χίου οδικώς 12 χιλιόμετρα.
Σημειώσεις
Ο Οσιος Παχώμιος ίδρυσε μετά και τη γυναικεία Ιερά Μονή Αγίων Κωνσταντίνου και Ελένης Χίου.
Παραπομπές
Κατηγορία:Μοναστήρια στη Χίο Κατηγορία:Δήμος Χίου
Σύστημα διαχείρισης πακέτων
Ένας διαχειριστής πακέτων ή σύστημα διαχείρισης πακέτων είναι μια συλλογή εργαλείων λογισμικού που αυτοματοποιεί τη διαδικασία εγκατάστασης, αναβάθμισης, ρύθμισης παραμέτρων και κατάργησης προγραμμάτων υπολογιστή για έναν υπολογιστή με συνέπεια.
Ένας διαχειριστής πακέτων ασχολείται με πακέτα, διανομές λογισμικού και δεδομένων σε αρχεία αρχειοθέτησης. Τα πακέτα περιέχουν μεταδεδομένα, όπως το όνομα του λογισμικού, την περιγραφή του σκοπού του, τον αριθμό έκδοσης, τον προμηθευτή, το άθροισμα ελέγχου (κατά προτίμηση μια κρυπτογραφική συνάρτηση κατακερματισμού) και μια λίστα εξαρτήσεων που είναι απαραίτητες για τη σωστή λειτουργία του λογισμικού. Κατά την εγκατάσταση, τα μεταδεδομένα αποθηκεύονται σε μια τοπική βάση δεδομένων πακέτων. Οι διαχειριστές πακέτων διατηρούν συνήθως μια βάση δεδομένων με εξαρτήσεις λογισμικού και πληροφορίες έκδοσης για να αποτρέψουν αναντιστοιχίες λογισμικού και ελλείπουσες προϋποθέσεις. Συνεργάζονται στενά με αποθετήρια λογισμικού, διαχειριστές δυαδικών αποθετηρίων και καταστήματα εφαρμογών.
Οι διαχειριστές πακέτων έχουν σχεδιαστεί για να εξαλείφουν την ανάγκη για μην αυτόματες εγκαταστάσεις και ενημερώσεις. Αυτό μπορεί να είναι ιδιαίτερα χρήσιμο για μεγάλες επιχειρήσεις, των οποίων τα λειτουργικά συστήματα αποτελούνται συνήθως από εκατοντάδες ή και δεκάδες χιλιάδες διαφορετικά πακέτα λογισμικού.
Ντέιβιντ Χάρμπορ
Ο Ντέιβιντ Κένεθ Χάρμπορ (γεννημένος στις 10 Απριλίου, 1975) είναι αμερικανός ηθοποιός. Υποδύεται τον Τζιμ Χόπερ στην σειρά Stranger Things, ρόλος ο οποίος του χάρισε ένα Τηλεοπτικό Βραβείο της Επιλογής των Κριτικών (Critics' Choice Television Award) το 2018. Επίσης έχει κερδίσει ένα Βραβείο Έμμυ Υψηλής Ζώνης Τηλεθέασης και ήταν υποψήφιος για Χρυσή Σφαίρα για τον ρόλο αυτό.
Πρώτα χρόνια
Από τις 19 Ιανουαρίου 2020 ο Χάρμπορ βρίσκεται σε σχέση με την τραγουδίστρια Λίλι Άλλεν. Έκαναν την πρώτη τους κοινή δημόσια εμφάνιση στα 26α Βραβεία του Σωματείου Ηθοποιών.
Σταδιοδρομία
Μερικοί γνωστοί ρόλοι του Χάρμπορ είναι ο Γκρεγκ Μπιμ στο Quantum of Solace και ο Σεπ Κάμπελ στο Δρόμο της Επανάστασης. Επίσης επαινέθηκε για τον ρόλο του ως ο ψυχοπαθής δολοφόνης Πωλ Ντεβίλντις σε επεισόδιο του Law &amp; Order: Criminal Intent το 2009. Επίσης ο Χάρμπορ έχει παίξει στις ταινίες Το μυστικό του όρους Μπρόουκμπακ, The Green Hornet, End of Watch, Between Us και άλλες. Το 2013 υποδύθηκε τον μικρό ρόλο ενός ιατρού στην τηλεοπτική σειρά Elementary. Από το 2012 έως το 2014 υποδύθηκε τον επαναλαμβανόμενο ρόλο του Έλιοτ Χιρς στην τηλεοπτική σειρά The Newsroom.
Το 2014 ο Χάρμπορ έπαιξε τον επαναλαμβανόμενο ρόλο του δρ. Ριντ Άκλεϊ στην πρώτη σεζόν του ιστορικού δράματος "Μανχάταν" (Manhattan). Από το 2015 ο Χάρμπορ υποδύεται τον ρόλο του Τζιμ Χόπερ στην τηλεοπτική σειρά Stranger Things του Netflix. Για το ρόλο του στη σειρά, ο Χάρμπορ έχει προταθεί για το βραβείο Έμμυ Υψηλής Ζώνης Τηλεθέασης Εξαιρετικού Υποστηρικτικού Ηθοποιού σε Δραματική Σειρά (2017 και 2018) και τη Χρυσή Σφαίρα Καλύτερου Υποστηρικτικού Ηθοποιού σε Σειρά, Μινισειρά ή Τηλεοπτική ταινία (2018). Ο Χάρμπορ κέρδισε ένα Βραβείο Σωματείου Ηθοποιών Εξαιρετικής Ερμηνείας από Ένα Σύνολο σε μια Δραματική Σειρά (2017) μαζί με τους υπόλοιπους ηθοποιούς της σειράς.
Ο Χάρμπορ υποδύθηκε τον Χέλμποϊ στο ριμέικ της ταινίας Hellboy (2019). Συμπρωταγωνιστεί ως Κόκκινος Φρουρός στην ταινία Μαύρη Χήρα (2020) του Κινηματογραφικού Σύμπαντος της Marvel.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου
Ερρίκος του Αρκούρ
Ο Ερρίκος, γαλλ. Henri, (20 Μαρτίου 1601 - 25 Ιουλίου 1666) από τον Οίκο της Λωρραίνης ήταν κόμης του Αρκούρ (1605-1666), κόμης του Μπριόν και του Αρμανιάκ και υποκόμης του Μαρσάν. Είναι ο ιδρυτής του κλάδου του Μπριόν.
Βιογραφία
Ήταν ο δευτερότοκος γιος του Καρόλου Α΄ δούκα του Ελμπέφ και κόμη του Αρκούρ και της Μαργαρίτας ντε Σαμπό, κόρης του Λεονόρ κόμη του Σαρνύ. Το 1605 απεβίωσε ο πατέρας του και ο μεγαλύτερος αδελφός έγινε δούκας του Ελμπέφ· ο Ερρίκος έγινε κόμης του Αρκούρ.
Η πρώτη στρατιωτική υπηρεσία του ήταν στην πολιορκία της Πράγας το 1620. Για την ανδρεία που επέδειξε, ονομάστηκε από τους συντρόφους του ο δοκιμασμένος (cadet). Πολέμησε κατά των Προτεσταντών και πήρε μέρος στην πολιορκία της Λα Ροσέλ (1627-8) και του Σαιν-Ζαν-ντ'Ανζελύ. Έγινε ιππότης του Τάγματος του Αγ. Πνεύματος το 1633, Μέγας Σταυλάρχης (Grand Écuyer) της Γαλλίας το 1643 και Σενεσάλης της Βουργουνδίας. Το υψηλό αξίωμα του Μέγα Σταυλάρχη τον έκανε υπεύθυνο για τις μετακινήσεις του βασιλιά και της συνοδείας του· τον προσφωνούσαν ο Κύριος Μέγας (Monsieur le Grand).
Το 1637 πολέμησε στο Πεδεμόντιο κατά τη διάρκεια του Γαλλο-Ισπανικού Πολέμου (1635-59) όπου νίκησε μια Ισπανική στρατιά, πολύ μεγαλύτερη σε αριθμό, κοντά στο Κιέρι. Το 1640 ήταν υπεύθυνος για την πολιορκία του Τορίνο, που έπειτα από τρεις μήνες παραδόθηκε. Έπειτα πολέμησε στη Σαρδηνία και στην Καταλωνία, στην οποία έγινε αντιβασιλιάς το 1645.
Κατά την εξέγερση της Σφενδόνης (Fronde) έμεινε πιστός στην αντιβασίλισσα Άννα της Αυστρίας, αλλά συγκρούστηκε με τον καρδινάλιο Μαζαρέν και αποσύρθηκε στην Αλσατία.
Οικογένεια
Το 1639 νυμφεύτηκε τη Μαργαρίτα-Φιλίππη του Καμπού και είχε τέκνα:
Πηγές
Κατηγορία:Οίκος της Λωρραίνης Κατηγορία:Ιππότες του Τάγματος του Αγίου Πνεύματος
Μονή Μυρσινιδίου Χίου
Η Μονή Μυρσινιδίου είναι ανδρικό ορθόδοξο μοναστήρι στη Χίο. Εκκλησιαστικώς ανήκει στη μητρόπολη Χίου, Ψαρών και Οινουσσών.
Ιδρύθηκε το 1887 από τον ιερομόναχο Χριστοφόρο Σερέμελη, ο οποίος φύλαξε εκεί την Εικόνα της Παναγίας που βρήκε κοντά στη θάλασσα.
Παραπομπές
Μυρσινιδ Κατηγορία:Δήμος Χίου
Μονή Αγίου Μάρκου Χίου
Η Ιερά Μονή Αγίου Μάρκου είναι ανδρικό μοναστήρι στη Χίο.
Το Μοναστήρι είναι κατασκευασμένο στο όρος Πένθοδος, περίπου 15 χιλιόμετρα δυτικά της πόλης της Χίου.
Η Μονή ακολουθεί το Ιουλιανό ημερολόγιο (Παλαιό).
Ιστορικά Στοιχεία
Το Μοναστήρι ιδρύθηκε το 1840, από τον Μοναχό Παρθένιο, σε προϋπάρχοντα, από το 1700, ερειπωμένο ναό του Ευαγγελιστή Μάρκου, πλησίον του οποίου σε μια σπηλιά ασκήτευσε ο Γέροντας.
Ο Γέροντος Παρθένιος, καλλώπισε τον Ναό του Αγίου Μάρκου, ανήγειρε κελιά για τους μοναχούς, ξενώνα για τους προσκυνητές, άνοιξε πηγάδι για τους μοναχούς και με προσευχή του Οσίου Παρθενίου ανάβλυσε νερό ,καθάρισε τις δεξαμενές, φύτεψε δέντρα και αμπέλια, περιτείχισε το χώρο. Απεβίωσε το 1883 και ετάφη στο νάρθηκα του Καθολικού της Μονής.
Ο Υγούμενος Γαβριήλ υποτακτικός του Αγίου Παρθενίου, μεγάλωσε το ναό με το παρεκκλήσιο του Αγίου Συμεών του Νέου Θεολόγου, ανήγειρε τον Ναό του Αγίου Ιωάννου του Χρυσοστόμου έξω από τον περίβολο, μεγάλο ξενώνα, φρόντισε για το εργαστήριο αγιογραφίας και εμπλούτισε τη βιβλιοθήκη.
Η Μονή του Αγίου Μάρκου, διαδραμάτισε σημαντικό ρόλο στην Απελευθέρωση της Χίου το 1912, προσφέροντας τις υπηρεσίες τους οι μοναχοί στον Ελληνικό Στρατό. Σημαντική ήταν η προσφορά της Μονής στην περίθαλψη μεγάλου αριθμού προσφύγων κατά τον πρώτο διωγμό του 1914 και κατά τη Μικρασιατική καταστροφή του 1922.
Σήμερα, σώζεται το ψηλό καμπαναριό, ενώ γύρω από την αυλή της Μονής βρίσκονται η βιβλιοθήκη, το εργαστήριο ζωγραφικής, τα κελιά, και ο ναός με τον τάφο του ιδρυτή Οσίου Παρθενίου στο νάρθηκα, το τέμπλο με την εικόνα του Αγίου Μάρκου που χρονολογείται περί το 1873, τα παρεκκλήσια, τα κειμήλια της Μονής.
Παραπομπές
Κατηγορία:Μοναστήρια στη Χίο Κατηγορία:Δήμος Χίου
Γκιουρτζού Χατούν
Η Γκιουρτζού Χατούν (გურჯი-ხათუნი, Gurji-xatuni, 1237-1286) ήταν μία γεωργιανή βασιλική πριγκίπισσα από τη δυναστεία των Βαγρατιδών και βασιλική σύζυγος του Σουλτανάτου του Ρουμ ως αγαπημένη σύζυγος του σουλτάνου Καϋχοσρόη Β', την οποία παντρεύτηκε μετά το θάνατο του Μωάμεθ Β΄ του Khwarazm το 1237. Μετά το θάνατό του το 1246 παντρεύτηκε τον ισχυρό άνδρα της Ανατολίας, Περβάν. Ήταν η μητέρα του σουλτάνου Καϋκοβάδη Β' και προστάτιδα του Ρουμί.
Γεννήθηκε ως Ταμάρ (თამარი, Tamari) ένα βιβλικό όνομα δημοφιλές στο Βασίλειο της Γεωργίας και πήρε το όνομά της από τη γιαγιά της βασίλισσα, Ταμάρ η Μεγάλη. Ο τίτλος της Γκιουρτζού Χατούν σημαίνει "Γεωργιανή κυρία" στις τουρκικές γλώσσες.
Όπως και οι περισσότεροι Γεωργιανοί, η Ταμάρ παρέμεινε αρχικά μία Ανατολικό-Ορθόδοξη Χριστιανή, αλλά είναι γνωστό ότι στράφηκε στο Ισλάμ αργότερα, χωρίς περαιτέρω πληροφορίες σχετικά με τον τρόπο που προσηλυτίστηκε. Λέγεται ότι ο ήλιος στα νομίσματα των Σελτζούκων εκείνης της εποχής συμβολίζει την Ταμάρ, ενώ το λιοντάρι αντιπροσωπεύει τον ίδιο τον σουλτάνο. Αυτό το έμβλημα, γνωστό ως shir-u hurshid (Λιοντάρι και Ήλιος), αργότερα διαδόθηκε στον ισλαμικό κόσμο (αν και η προέλευσή του χρονολογείται από πολύ νωρίτερα χρόνια). Μετά το θάνατο του Καϋχοσρόητο 1246, η κυβέρνηση του σουλτανάτου κατασχέθηκε από τον Περβάνη που παντρεύτηκε την Γκουρτζού Χατούν.
Είναι γνωστό ότι προστάτευε τις επιστήμες και τις τέχνες και ότι ήταν φίλη με τον διάσημο ποιητή Σούφι Ρουμί. Υποστήριξε επίσης την κατασκευή του τάφου του ποιητή στην Κόνια.
Φάμπιο Ντέιβσον Λόπες Μασιέλ
Ο Φάμπιο Ντέιβσον Λόπες Μασιέλ (Fábio Deivson Lopes Maciel, γεννήθηκε 30 Σεπτεμβρίου 1980), περισσότερο γνωστός απλά ως Φάμπιο, είναι Βραζιλιάνος ποδοσφαιριστής που αγωνίζεται ως τερματοφύλακας για τη Φλουμινένσε.
Καριέρα
Ο Φάμπιο έκανε το ντεμπούτο του το 1997 με την Ουνιάο Μπαντεϊράντε (União Bandeirante), στη συνέχεια αποκτήθηκε από την Ατλέτικο Παραναένσε, όπου κατέκτησε τον πρώτο του κρατικό τίτλο έλκοντας το μεταγραφικό ενδιαφέρον της Κρουζέιρο στην οποία μεταγράφηκε το 2000. Στην πρώτη του περίοδο με την Κρουζέιρο θα παρέμενε καθ' όλη τη διάρκεια της σεζόν ως αναπληρωματικός. Επαι μόνο έναν αγώνα για το Κύπελλο Βραζιλίας, το οποίο ήταν νικηφόρο. Μετά από αυτό μεταπήδησε στη Βάσκο ντα Γκάμα.
Και εκεί όμως ήταν αναπληρωματικός για δύο χρόνια του βασικού τερματοφύλακα Χέλτον. Μετά τη μεταφορά του Χέλτον στο ευρωπαϊκό ποδόσφαιρο, ο Φάμπιο έγινε ο αδιαμφισβήτητος βασικός για τρεις σεζόν, κερδίζοντας αρκετούς τίτλους. Το 2004 κλήθηκε στη βραζιλιάνικη ποδοσφαιρική ομάδα, αλλά την ίδια χρονιά κατηγορήθηκε από τον πρόεδρο της Βάσκο ντα Γκάμα για αθέτηση συμβολαίου και δεν αγωνίστηκε για μερικούς μήνες. Το επόμενη χρονιά ο Φάμπιο επέστρεψε στην Κρουζέιρο όπου έμεινε μέχρι το 2021, όντας ο ποδοσφαιριστής με τους περισσότερους αγώνες στην ιστορία του συλλόγου με συνολικά 977, ενώ κατέκτησε 12 τίτλους. Παρά το γεγονός ότι μέσα στο 2021 απέκρουσε τέσσερα συνεχόμενα πέναλτι σε αγώνες της ομάδας, στα 41 του χρόνια, η Κρουζέιρο δεν ανανέωσε το συμβόλαιο του. Για τη σεζόν του 2022, μεταγράφηκε στη Φλουμινένσε, στην οποία είναι βασικό στέλεχος.
Συμμετείχε σε δύο Παγκόσμια Κύπελλα με τη Βραζιλία στις ηλικίες κάτω των 17 και κάτω των 20 ετών. Στην κατηγορία ανδρών κλήθηκε ως ο τρίτος τερματοφύλακας σε δύο μεγάλες διοργανώσεις, κατά καιρούς εξέφρασε τη δυσαρέσκεια για τη μη χρησιμοποίησή του έστω και σε φιλικούς αγώνες, αλλά δεν αγωνίστηκε ποτέ σε κανένα παιχνίδι.
Τίτλοι και διακρίσεις
Ατλέτικο Παραναένσε
Βάσκο ντα Γκάμα
Κρουζέιρο Φλουμινένσε
Βραζιλία Κ-17
Βραζιλία
Ατομικές διακρίσεις
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Εθνικής Βραζιλίας Κ17 Κατηγορία:Ποδοσφαιριστές Κόπα Αμέρικα 2004 Κατηγορία:Παίκτες νικητές Κόπα Αμέρικα Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές ΚΡ Βάσκο ντα Γκάμα Κατηγορία:Ποδοσφαιριστές Κρουζέιρο Εσπόρτε Κλούμπε Κατηγορία:Ποδοσφαιριστές Ατλέτικο Παραναένσε Κατηγορία:Ποδοσφαιριστές Φλουμινένσε Φούτμπολ Κλαμπ Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Βραζιλίας Κ20
Πρωθυπουργός της Δανίας
Ο πρωθυπουργός της Δανίας (δανικά: Statsminister, κυριολεκτικά «Υπουργός του Κράτους») είναι ο επικεφαλής της κυβέρνησης του Βασιλείου της Δανίας. Παλαιότερα, στη Δανία επικεφαλής της κυβέρνησης ήταν ο βασιλιάς, ο οποίος είχε και την εκτελεστική εξουσία. Το Σύνταγμα του 1849 καθιέρωσε τη συνταγματική μοναρχία με τον περιορισμό των εξουσιών του μονάρχη και τη δημιουργία του γραφείου του πρωθυπουργού.
Ο πρωθυπουργός προεδρεύει του υπουργικού συμβουλίου που διορίζεται επίσημα από τον μονάρχη. Στην πράξη, ο διορισμός του πρωθυπουργού καθορίζεται από την υποστήριξή του στο Δανικό κοινοβούλιο (το εθνικό κοινοβούλιο). Από τις αρχές του 20ου αιώνα, κανένα κόμμα δεν είχε την απόλυτη πλειοψηφία στο δανικό κοινοβούλιο, έτσι ο Πρωθυπουργός έπρεπε να ηγηθεί συνασπισμού πολιτικών κομμάτων, καθώς και στο δικό του κόμμα. Επιπλέον, μόνο τέσσερις κυβερνήσεις συνασπισμού μετά τον Δεύτερο Παγκόσμιο Πόλεμο είχαν πλειοψηφία στο δανικό κοινοβούλιο, έτσι λοιπόν οι συνασπισμοί (και ο πρωθυπουργός), έπρεπε (και αυτοί) να αποκτούν κάποια υποστήριξη από άλλα μικρότερα κόμματα.
Η σημερινή πρωθυπουργός είναι η Μέττε Φρεντέρικσεν, η οποία ανέλαβε την θέση αυτή στις 27 Ιουνίου 2019 είναι η δεύτερη γυναίκα πρωθυπουργός στην ιστορία της Δανίας.
Διατελέσαντες πρωθυπουργοί της Δανίας
Ο Μεγάλος Καγκελάριος ήταν αξίωμα, προκάτοχος του Πρωθυπουργού.
Με † αναφέρονται οι θάνατοι εν ενεργεία
Μεγάλοι Καγκελάριοι (1699–1730)
{| class="wikitable"
Μεγάλοι Καγκελάριοι επί βασιλείας Φρειδερίκου Δ΄ (1699–1730)
! width=120|Από ! width=120|Έως ! Πορτρέτο ! width=250|Όνομα (Γέννηση–Θάνατος)
Σημειώσεις και παραπομπές
Κατηγορία:Πολιτική της Δανίας  Δανια
Κόρι Μπρόκεν
Βιογραφία
Η Μπρόκεν ήταν η πρώτη Ολλανδή νικήτρια στον Διαγωνισμό Τραγουδιού της Eurovision, κερδίζοντας τον διαγωνισμό του 1957 με το τραγούδι "Net als toen" ("Όπως παλιά"), μια σύνθεση του Γκους Γιάνσεν (Guus Jansen) σε στίχους του Ουίλι βαν Χέμερτ (Willy van Hemert).
Συμμετείχε στο διαγωνισμό του 1956 (τραγουδώντας όγδοη μεταξύ των δεκατεσσάρων συμμετοχών) το τραγούδι "Voorgoed voorbij" ("Για το καλό"), σε μουσική και στίχους του Γέλε ντε Βρις (Jelle de Vries) και του 1958  (όπου ισοβάθμησε στην τελευταία θέση) να τραγουδά το "Heel de wereld" ("Όλος Ο Κόσμος"), σε στίχους και μουσική του Μπένι Φρέντεν (Vreden). Ο Τζον Κένεντι o'Κόνορ στο βιβλίο του Ο Διαγωνισμός Τραγουδιού της Eurovision - Η Επίσημη Ιστορία, σημειώνει ότι η Κόρι είναι η μόνη τραγουδίστρια που έχει ολοκλήρωσε τόσο στην 1η όσο και στην τελευταία θέση στο διαγωνισμό.
Υπήρξε μία από τις δημοφιλέστερες τραγουδίστριες των δεκαετιών του 1950 και του 1960, που ερμήνευσε στο Sleeswijk Revue και παράλληλα στο καμπαρέ Snip el Snap και σημειώνοντας επιτυχίες, μερικές από τα οποία έχουν μεταφραστεί ως τραγούδια από τον Σαρλ Αζναβούρ. Το 1973, ωστόσο, ενώ διάβαζε ένα βιβλίο, που έγραφε για το Ρωμαϊκό δίκαιο, άρχισε να ενδιαφέρεται για το επάγγελμα του δικηγόρου.
Το 1976 ήταν παρουσιάστρια του διαγωνισμού, και το 1997 ανακοίνωσε τα αποτελέσματα της ολλανδικής ψηφοφορίας για τον ετήσιο διαγωνισμό. Ως εκείνη τη στιγμή η καριέρα της ως τραγουδίστρια είχε ολοκληρωθεί (από το το 1976, οπότε άρχισε να σπουδάζει νομικά). Αρχικά έγινε δικηγόρος και στη συνέχεια δικαστής στο Ντεν Μπος. Τη δεκαετία του 1990 επέστρεψε στη σόου μπίζνες τραγουδώντας και ηχογραφώντας ένα άλμπουμ, ενώ έγραφε επίσης μια στήλη για το γυναικείο περιοδικό Margriet.
Πέθανε σε ηλικία 83 ετών στις 30 Μαΐου του 2016.
Παραπομπές
Κατηγορία:Ολλανδοί τραγουδιστές Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 1976 Κατηγορία:Νικητές Διαγωνισμού Τραγουδιού Eurovision
Ρισπεριδόνη
thumb|250px|Η χημική δομή της ρισπεριδόνης Η ρισπεριδόνη (risperidone) είναι αντιψυχωσικό φάρμακο. Είναι ένας εκλεκτικός μονοαμινεργικός ανταγωνιστής με μοναδικές ιδιότητες. Αν και η ρισπεριδόνη είναι ισχυρός D2 ανταγωνιστής, ο οποίος θεωρείται ότι βελτιώνει τα θετικά συμπτώματα της σχιζοφρένειας, προκαλεί μικρότερου βαθμού καταστολή της κινητικής δραστηριότητας και επαγωγή της καταληψίας από τα κλασικά αντιψυχωτικά.
Τσαμουίνο
Το Τσαμουίνο (αγγλ.: Chamwino / σουαχ.: Chamwino Mjini) είναι διοικητικό Αστικό Τμήμα στην Αστική Περιοχή Ντοντόμα (Dodoma Urban District), στην Περιφέρεια Ντοντόμα (Dodoma Region) της Τανζανίας.
Ρισπεριδόνη
Μοριακή μάζα: 410,485 g/mol Κωδικός CAS: 106266-06-2 Αριθμός ταυτοποίησης ένωσης PubChem: 5073
Τσαμουίνο
Σύμφωνα με την απογραφή του 2012 το Αστικό Τμήμα Τσαμουίνο είχε πληθυσμό 19.175 κατοίκους.
Ρισπεριδόνη
Παραπομπές
Κατηγορία:Αντιψυχωσικά Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Πιπεριδίνες Κατηγορία:Λακτάμες Κατηγορία:Πυριμιδίνες Κατηγορία:Αρωματικές ενώσεις Κατηγορία:Αζόλες Κατηγορία:Οργανικές ενώσεις φθορίου Κατηγορία:Αντιισταμινικά
Τσαμουίνο
Παραπομπές
Κατηγορία:Κατοικημένες περιοχές στην Περιφέρεια Ντοντόμα Κατηγορία:Κατοικημένες περιοχές στην Αστική Επαρχία Ντοντόμα
Αντρέ Πρεβέν
μικρογραφία|250x250εσ|Με τη [[Μία Φάροου το 1969]] Ο Αντρέ Τζορτζ Πρεβέν (πραγματικό όνομα: Andreas Ludwig Priwin, 6 Απριλίου 1929 – 28 Φεβρουαρίου 2019) ήταν Γερμανοαμερικανός πιανίστας, συνθέτης και μαέστρος. Η καριέρα του εκτεινόταν σε τρία μεγάλα είδη: Χόλιγουντ, τζαζ και κλασική μουσική. Σε καθένα από αυτά είχε επιτυχία και τα δύο τελευταία ήταν μέρος της ζωής του μέχρι το τέλος.
Πριν από την ηλικία των είκοσι ετών, ο Πρεβέν άρχισε να διασκευάζει και να συνθέτει για την εταιρεία Metro-Goldwyn-Mayer. Θα συνέχιζε να ασχολείται με τη μουσική περισσότερων από πενήντα ταινιών και θα κέρδιζε τέσσερα βραβεία Όσκαρ. Κέρδισε επίσης δέκα βραβεία Grammy για ηχογραφήσεις και στους τρεις τομείς της καριέρας του, και στη συνέχεια ένα ακόμη, Συνολικής Προσφοράς. Υπηρέτησε ως μουσικός διευθυντής της Συμφωνικής Ορχήστρας του Χιούστον (1967–1969), βασικός μαέστρος της Συμφωνικής Ορχήστρας του Λονδίνου (1968–1979), μουσικός διευθυντής της Συμφωνικής Ορχήστρας του Πίτσμπουργκ (1976–1984), της Φιλαρμονικής του Λος Άντζελες (198–1989), επικεφαλής μαέστρος της Βασιλικής Φιλαρμονικής (1985–1992) και, μετά από μια διακοπή από μισθωτές θέσεις, αρχιμαέστρος της Φιλαρμονικής του Όσλο (2002–2006). Συνεργαζόταν επίσης συχνά με τη Φιλαρμονική Ορχήστρα της Βιέννης.
Τα πρώτα χρόνια
Ο Πρεβέν γεννήθηκε στο Βερολίνο από μια εβραϊκή οικογένεια, ο δεύτερος γιος και το τελευταίο από τα τρία παιδιά της Σάρλοτ (το γένος Έπσταϊν) και τουΤζάκομπ Πρίβιν Γκράουντενζ, ο οποίος ήταν δικηγόρος, δικαστής και καθηγητής μουσικής. Ο μεγαλύτερος γιος Στιβ Πρεβέν έγινε σκηνοθέτης. Το έτος γέννησης του Πρεβέν είναι αβέβαιο. Ενώ οι περισσότερες δημοσιευμένες αναφορές δίνουν το 1929, ο ίδιος ο Πρεβέν δήλωνε ότι το 1930 ήταν η χρονιά γέννησής του. Και τα τρία παιδιά πήραν μαθήματα πιάνου και ο Πρεβέν ήταν αυτός που τα χάρηκε από την αρχή και έδειξε το μεγαλύτερο ταλέντο. Στα έξι του γράφτηκε στο Ωδείο του Βερολίνου. Το 1938, ο πατέρας του Πρεβέν ενημερώθηκε ότι ο γιος του δεν ήταν πλέον ευπρόσδεκτος στο ωδείο, παρά το γεγονός ότι έλαβε μια πλήρη υποτροφία για τις ικανότητές του, με την αιτιολογία ότι ήταν Εβραίος.
Το 1938, η οικογένεια είχε κάνει αίτηση για αμερικανικές βίζες και κατά τη διάρκεια της εννιάμηνης αναμονής για να τις λάβει, έφυγε από το Βερολίνο για το Παρίσι. Ο πατέρας του Πρεβέν έγραψε τον γιο του στο Κονσερβατόριο του Παρισιού όπου ο Πρεβέν έμαθε θεωρία της μουσικής. Στις 20 Οκτωβρίου 1938, η οικογένεια εγκατέλειψε το Παρίσι και αναχώρησε για τη Νέα Υόρκη. Το ταξίδι τους συνεχίστηκε στο Λος Άντζελες, όπου έφτασαν στις 26 Νοεμβρίου Ο δεύτερος ξάδερφος του πατέρα του Τσαρλς Πρεβέν ήταν μουσικός διευθυντής των Universal Studios. Ο Πρεβέν πολιτογραφήθηκε πολίτης των ΗΠΑ το 1943. Έμαθε αγγλικά, την τρίτη του γλώσσα μετά τα γερμανικά και τα γαλλικά, μέσω κόμικς και λεξικού και παρακολουθώντας ταινίες. Το 1946 αποφοίτησε από το γυμνάσιο του Μπέβερλι Χιλς και έπαιξε με τον Ρίτσαρντ Σέρμαν στην τελετή αποφοίτησης.
Στα κινηματογραφικά στούντιο
Ο Πρεβέν συμμετείχε στη δημιουργία της μουσικής για περισσότερες από 50 ταινίες και κέρδισε τέσσερα βραβεία Όσκαρ για τη δουλειά του.
Η καριέρα του Πρεβέν ως συνθέτη, μαέστρου και ενορχηστρωτή στα στούντιο της Metro-Goldwyn-Mayer (MGM) ξεκίνησε το 1946, ενώ ήταν ακόμη στο γυμνάσιο, αφού το μουσικό τμήμα της εταιρείες παρατήρησε τη δουλειά του για ένα τοπικό ραδιοφωνικό πρόγραμμα και τον προσέλαβε. Ο Πρεβέν θυμόταν ότι η MGM «έψαχνε κάποιον που να είναι ταλαντούχος, γρήγορος και φθηνός και, επειδή ήμουν παιδί, ήμουν και τα τρία. Με προσέλαβαν λοιπόν για να γράφω κομμάτια και προφανώς το έκανα πολύ καλά». Η πρώτη του επίσημη σύνθεση ήταν για τη σειρά Lassie, The Sun Comes Up (1949).
Ενώ ήταν υπάλληλος πλήρους απασχόλησης στην MGM το 1950, ο Πρεβέν κλήθηκε στο στρατό. Το 1953, ο Πρέβιν επέστρεψε στο Χόλιγουντ και επικέντρωσε την προσοχή του σε σάουντρακ και τζαζ. Ο Πρεβέν έμεινε στο MGM 16 χρόνια, αλλά παρά τη σταθερή δουλειά και την καλή αμοιβή, είχε φτάσει να αισθάνεται όλο και πιο περιορισμένος και, κατά συνέπεια, επιθυμούσε να ακολουθήσει καριέρα στην κλασική μουσική. Παραιτήθηκε από το MGM στα 32 του.
Η ρήξη του με τον κινηματογραφικό κόσμο τη δεκαετία του 1960, ωστόσο, δεν ήταν τόσο πλήρης όσο θα ισχυριζόταν αργότερα. Κατά τη διάρκεια αυτής της περιόδου, ο Πρεβέν κέρδισε Όσκαρ Καλύτερης Πρωτότυπης Μουσικής το 1964 για την ταινία Ωραία μου κυρία. Η κινηματογραφική του δουλειά συνεχίστηκε μέχρι το Rollerball του 1975. Κατά τη διάρκεια της πολυετούς καριέρας του στον κινηματογράφο, ο Πρεβέν συμμετείχε στη μουσική περισσότερων από 50 ταινιών ως συνθέτης, μαέστρος ή/και ερμηνευτής.
Στην τζαζ
Ο Πρεβέν περιέγραφε τον εαυτό του ως μουσικό που έπαιζε τζαζ, παρά ως μουσικό τζαζ. Παρ' όλα αυτά, αποδείχτηκε ταλαντούχος ερμηνευτής τζαζ-πιάνου και ενορχηστρωτής κλασικών τραγουδιών, κερδίζοντας το σεβασμό εξεχόντων αφοσιωμένων καλλιτεχνών της τζαζ. Δούλεψε συνοδεύοντας στο πιάνο τραγουδιστές τζαζ, από την Έλλα Φιτζέραλντ έως την Ντόρις Ντέι. Και, όπως ο Όσκαρ Πίτερσον, τον οποίο θαύμαζε απίστευτα, και ο Μπιλ Έβανς, δούλεψε συχνά σε τρίο, συνήθως με μπάσο και τύμπανα, συνεργαζόμενος με δεκάδες διάσημους μουσικούς της τζαζ. Ο Πρεβέν γύρισε επίσης αξέχαστες τηλεοπτικές εκπομπές με τους Πίτερσον (1974) και Φιτζέραλντ (1979).
Ο Ντίζι Γκιλέσπι είπε για τον Πρεβέν:"Έχει τη ροή που πολλοί δεν έχουν και δεν θα την αποκτήσουν ποτέ. Ναι. Τον άκουσα να παίζει και το κατάλαβα. Πολλά παιδιά, έχουν την τεχνική, την αρμονική αίσθηση. Έχουν τον τέλειο συντονισμό. Και, ναι, όλα αυτά είναι απαραίτητα. Αλλά χρειάζεσαι κάτι περισσότερο. Ακόμα κι αν κάνεις μόνο ένα οοοοοοοοο, έτσι, πρέπει να έχεις τη ροή."
Ως συνθέτης
Ο Πρεβέν άφησε δύο οβερτούρες, πολλά ποιήματα, 14 κονσέρτα, μια συμφωνία για έγχορδα, πλούσια παρακαταθήκη μουσικής δωματίου, πολλά έργα για σόλο πιάνο, δεκάδες τραγούδια (στα αγγλικά και τα γερμανικά). ένα μονόδραμα για σοπράνο, κουαρτέτο εγχόρδων και πιάνο (ολοκληρώθηκε λίγο πριν πεθάνει). ένα μιούζικαλ για τη Νέα Υόρκη και το Λονδίνο (Coco and The Good Companions ) και δύο επιτυχημένες όπερες.
Τηλεόραση
Με την ιδιότητα του μαέστρου, κυρίως, ο Πρεβέν είχε μακρόχρονη σχέση με το τηλεοπτικό μέσο. Συμμετείχε στο Meet André Previn (1969), στο Morecambe and Wise Christmas Show το 1971 και 1972 (BBC), στο Music Night του André Previn (με τη Συμφωνική Ορχήστρα του Λονδίνου, τρία προγράμματα το 1973, άλλα το 1975 και το 197), και τηλεοπτικές συνεντεύξεις με άλλους μουσικούς. Έκανε εμφανίσεις στο Call My Bluff και συμμετείχε σε ντοκιμαντέρ για τη δημοφιλή μουσική και την τζαζ κατά τις δεκαετίες του 1970 και του 1980. Στο Ηνωμένο Βασίλειο δούλεψε στην τηλεόραση με τη Συμφωνική Ορχήστρα του Λονδίνου. Στις ΗΠΑ το τηλεοπτικό πρόγραμμα Previn and the Pittsburgh (1977) τον παρουσίασε σε συνεργασία με τη Συμφωνική Ορχήστρα του Πίτσμπουργκ.
Προσωπική ζωή
Ο Πρεβέν παντρεύτηκε πέντε φορές. Ο πρώτος του γάμος, το 1952, ήταν με την τραγουδίστρια της τζαζ Μπέτι Μπένετ, με την οποία απέκτησε δύο κόρες, την Κλόντια και την Αλίσια. Η Πρεβέν χώρισε με την Μπένετ το 1957, λίγους μήνες πριν γεννηθεί η Αλίσια.
Δύσβατο Καβάλας
Το Δύσβατο (μέχρι το 1926 Νεδερλή ) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 9 κατοίκους. Βρίσκεται σε υψόμετρο 460 μέτρων. Στο χωριό σώζονται αξιόλογα δείγματα αρχιτεκτονικής και ένα πέτρινο τοξωτό γεφυρί. Στο Δύσβατο βρίσκεται η Εκκλησία του Αγίου Γεωργίου.
Το Δύσβατο στις αρχές του 20ού αιώνα, είχε μουσουλμανικό πληθυσμό, και σύμφωνα με τα δεδομένα του ελληνικού στρατού είχε 590 κατοίκους το 1911. Μετά την ανταλλαγή πληθυσμών, στο Δύσβατο εγκατάσταθηκαν 80 οικογένειες προσφύγων. Σύμφωνα με την απογραφή του 1928 είχε 333 κατοίκους, και στις επόμενες απογραφές η πορεία του πληθυσμού είναι η εξής: 1940: 483 κ., 1951: 185 κ., 1961: 119 κ., 1971: 38 κ., 1981: 24 κ., 1991: 57 κ.
Αντρέ Πρεβέν
Προσωπική ζωή
Το 1959 παντρεύτηκε την τραγουδίστρια-τραγουδοποιό Ντόρι Λάνγκαν. Η Ντόρι έγινε ευρέως γνωστή ως στιχουργός με την οποίο ο Πρεβέν συνεργάστηκε σε διάφορες μουσικές ταινίες που προτάθηκαν για Όσκαρ κατά τη διάρκεια του γάμου τους. Αφού η Πρεβέν χώρισε μαζί της το 1968 κατά τη διάρκεια της νοσηλείας της λόγω ψυχικής κατάρρευσης, η Ντόρι συνέχισε την καριέρα της ως τραγουδίστρια-τραγουδοποιός με το On My Way to Where (1970), ένα άλμπουμ που δέχτηκε κριτική και εξιστορούσε τόσο τους αγώνες της για την ψυχική της υγεία όσο και την απιστία που υποστήριξε ότι οδήγησε αμέσως στο τέλος του γάμου της με τον Πρεβέν και επιδείνωσε τη ψυχική της ασθένεια.